Xalq artisti Oqtay Mirqasımov mövzu ilə bağlı qeyd etdi ki, kino işi çox əziyyətli, dolaşıq və çoxşaxəli olduğu qədər, həm də məsuliyyətlidir: "Azərbaycan dövləti, ziyalıları, sənətkar təbəqəsi fəxr edə bilər ki, bu qədər qədimdən gələn milli kinematoqrafiyamız var. Azərbaycan kinematoqrafiyası birinci növbədə Azərbaycan xalqının mənafeyinə xidmət edir. Bu bir salnamədir. Hansı ki, bizim kütləvi portretimiz orada əks olunub. Bu şərəfli işdə əməyi olan hər kəsi təbrik edirəm”.